**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL PRITARIMO kLAIPĖDOS RAJONO SAVIVALDYBĖS TERITORIJOJE GYVENANČIŲ VAIKŲ, UGDOMŲ KLAIPĖDOS MIESTO SAVIVALDYBĖS ŠVIETIMO ĮSTAIGOSE PAGAL IKIMOKYKLINIO IR PRIEŠMOKYKLINIO UGDYMO PROGRAMAS, ŪKIO IŠLAIDŲ KOMPENSAVIMO SUTARČIAI bei ūkio lėšų kainos už vaiko lankytą dieną nustatymo**

1. **Sprendimo projekto esmė, tikslai ir uždaviniai.**

Šiuo sprendimo projektu siekiama panaikinti Klaipėdos miesto savivaldybės tarybos 2009 m. sausio 30 d. sprendimą Nr. T2-31 „Dėl ikimokyklinio ugdymo paslaugų teikimo sutarties su kitomis savivaldybėmis projekto patvirtinimo“ ir Klaipėdos miesto savivaldybės tarybos 2014 m. rugsėjo 15 d. sprendimą Nr. T2-209 „Dėl Klaipėdos miesto savivaldybės tarybos 2019 m. sausio 30 d. sprendimo Nr. T2-30 “Dėl kainos nustatymo už teikiamas atlygintinai ikimokyklinio ugdymo paslaugas Klaipėdos miesto savivaldybės švietimo įstaigose“ pakeitimo“ ir parvirtinti atnaujintą sutarties formą tarp Klaipėdos miesto ir Klaipėdos rajono savivaldybių. Tai pat šiuo spendimo projektu siekiama perskaičiuoti vienos dienos atlygintiną ūkio lėšų kainą Klaipėdos rajono savivaldybės vaikui, kuris ugdomas Klaipėdos miesto savivaldybės švietimo įstaigose, taip pat išplėsti paslaugos gavėjų kontingentą.

1. **Projekto rengimo priežastys:**

Klaipėdos miesto savivaldybė 2009 m kovo 6 d. buvo sudariusi su Klaipėdos rajono savivaldybe Ikimokyklinio ugdymo paslaugų teikimo sutartį Nr. J14-7(AS-84), pagal kurią Klaipėdos rajono savivaldybė atlygina už teikiamas ugdymo paslaugas Klaipėdos rajono savivaldybės vaikams pagal ikimokyklinio ugdymo programas. Padidėjus vieno vaiko išlaikymo išlaidoms iš savivaldybės biudžeto ikimokyklinio ugdymo įstaigų vaikams, perskaičiuota vienos dienos atlygintina ūkio lėšų kaina. Kadangi nuo šių metų rugsėjo 1 d. įvedamas visuotinis priešmokyklinis ugdymas, analogiškai turėtų būti atsiskaitoma ir už Klaipėdos rajono savivaldybės vaikus ugdomus Klaipėdos miesto savivaldybės švietimo įstaigose pagal priešmokyklinio ugdymo programas.

1. **Kokių rezultatų laukiama.**

Patvirtinus šį sprendimo projektą ir sudarius sutartį su Klaipėdos rajono savivaldybe, būtų atlyginamos realios išlaidos Klaipėdos miesto savivaldybei už Klaipėdos rajono savivaldybės vaikus ugdomus Klaipėdos miesto savivaldybės švietimo įstaigose pagal ikimokyklinio ir priešmokyklinio ugdymo programas.

1. **Išlaidų sąmatos, skaičiavimai, reikalingi pagrindimai ir paaiškinimai.**

Klaipėdos miesto savivaldybės švietimo įstaigose vienos dienos atlygintina ūkio lėšų kainą vaikui sudaro 5,3 euro ( paskaičiavimų lentelė pridedama). Ūkio lėšų kaina yra suderinta su Klaipėdos rajono savivaldybe. Klaipėdos miesto savivaldybės švietimo įstaigose pagal ikimokyklinio ugdymo programas 2016 metais ugdoma vidutiniškai 60 Klaipėdos rajono savivaldybės vaikų. Klaipėdos miesto savivaldybė iš Klaipėdos rajono savivaldybės už šių metų 8 mėnesius gavo 18162 eurus.

**6. Galimos teigiamos ar neigiamos sprendimo priėmimo pasekmės.**

Teigiamos pasekmės – Klaipėdos miesto savivaldybė gaus lėšų už Klaipėdos rajono savivaldybės vaikus ugdomus Klaipėdos miesto savivaldybės švietimo įstaigose pagal priešmokyklinio ugdymo programas.

Neigiamų pasekmių – nenumatoma.

**PRIDEDAMA.**

1. Teisės aktų, nurodytų sprendimo projekto įžangoje, išrašas, 3 lapai.

2. Klaipėdos miesto savivaldybės tarybos 2009 m. sausio 30 d. sprendimas Nr. T2-31 „Dėl ikimokyklinio ugdymo paslaugų teikimo sutarties su kitomis savivaldybėmis projekto patvirtinimo“.

3. Klaipėdos miesto savivaldybės tarybos 2009 m. sausio 30 d. sprendimą Nr. T2-30 „Dėl kainos nustatymo už teikiamas atlygintinai ikimokyklinio ugdymo paslaugas Klaipėdos miesto savivaldybės švietimo įstaigose“.

Planavimo ir analizės skyriaus vedėja Jolanta Ceplienė